Når Årets Idrætskommune kåres den 5. januar 2013, kan det være Aalborg Kommune, der løber med titlen. Dansk Idræts Forbunds bestyrelse udpeger vinderen, som ud over æren får 200.000 kr. til et idrætsprojekt i kommunen. Roskilde, Slagelse og Aalborg er nomineret til prisen ud fra de indstillinger som DIF har modtaget. Kriterierne for at blive Årets Idrætskommune er bl.a., at kommunen har sikret gode rammevilkår for foreningerne, har sikret en rød tråd i det idrætspolitiske arbejde, har gjort en indsats for at styrke frivilligheden i idrætsforeningerne m.m. Showe, hvor Årets Idrætskommune kåres, transmitteres direkte på DR fra Jyske Bank Boxen. Aalborg Kommune var også nomineret til prisen i 2011, hvor Viborg løb med prisen.

Opsummering:
Aalborg er sammen med to andre kommuner nomineret til prisen som Årets Idrætskommune 2012.